AIŠKINAMASIS RAŠTAS

Dėl Molėtų rajono savivaldybės nevyriausybinių organizacijų tarybos sudarymo

1. **Parengto tarybos sprendimo projekto tikslai ir uždaviniai**

Molėtų rajono savivaldybės nevyriausybinių organizacijų taryba (toliau – Nevyriausybių organizacijų taryba) – visuomeniniais pagrindais veikianti kolegiali patariamoji institucija, kuri sudaroma iš savivaldybės institucijų ir įstaigų bei nevyriausybinių organizacijų deleguotų atstovų, laikantis šio principo: ne daugiau kaip 1/2 šios tarybos narių – savivaldybės institucijų ir įstaigų atstovai ir ne mažiau kaip 1/2 tarybos narių – nevyriausybinių organizacijų, veikiančių savivaldybės teritorijoje, atstovai. Nevyriausybinių organizacijų taryba:

1) teikia pasiūlymus savivaldybių institucijoms ir įstaigoms, formuojančioms ir įgyvendinančioms savivaldybių nevyriausybinių organizacijų plėtros politiką;

2) teikia pasiūlymus savivaldybių institucijoms ir įstaigoms dėl nevyriausybinių organizacijų programų ir priemonių finansavimo prioritetų;

3) atlieka kitas Nevyriausybinių organizacijų tarybos nuostatuose numatytas funkcijas.

Pasibaigus Nevyriausybinių organizacijų tarybos kadencijai, būtina sudaryti naujos sudėties Nevyriausybinių organizacijų tarybą.

Į Nevyriausybinių organizacijų tarybą 1 narį deleguoja Molėtų rajono savivaldybės taryba, 2 narius delegavo Molėtų rajono savivaldybės administracijos direktorius, 7 - Molėtų rajono savivaldybės nevyriausybinių organizacijų susirinkimas.

Tikslas – sudaryti Molėtų rajono savivaldybės nevyriausybinių organizacijų tarybą.

 **2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 4 dalis, 18 straipsnio 1 dalis, Lietuvos Respublikos nevyriausybinių organizacijų plėtros įstatymo 6 straipsnio 5 dalis.

 **3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės **–**  užtikrins rajone veikiančių nevyriausybinių organizacijų, svarbios pilietinės visuomenės dalies, veiklos ir plėtros sąlygas.

Neigiamų pasekmių nėra.

 **4. Priemonės sprendimui įgyvendinti**

 Teisės akto vykdymas.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

 **6. Vykdytojai, įvykdymo terminai**

 Molėtų rajono savivaldybės nevyriausybinių organizacijų taryba.